< Java fejlesztői környezet kialakítása

Java - Windows CLI

Szerző: Sallai András

Copyright © Sallai András, 2019

Licenc: CC Attribution-Share Alike 4.0 International

Web: https://szit.hu

Java fejlesztői eszközök

Be kell szereznünk az oracle.com webhelyről. Amit keresnünk kell a Java Development Kit (JDK). A következő webhelyről szerezhetjük be:

https://www.oracle.com/technetwork/java/javase/downloads/ (2019)

Parancssorban

Azonnali beállítás

Indítsunk egy cmd parancsot.

Győződjünk meg arról, hogy a Java telepítve van-e:

dir c:\Program Files\Java\

A Java könyvtáron belül többféle könyvtár létezhet, verziótól függően. Nekünk olyan könyvtár szükséges, amit úgy kezdődik, hogy jdk. Lehetséges könyvtárnév:

c:\Program Files\Java\jdk1.8.0_151\

Ezen belül lenni kell egy bin könyvtárnak. Ebben kell legyen a javac program, amit útvonalba kell tennünk.

Tegyük fel, hogy meg van a javac parancs útvonala, és az a következő:

c:\Program Files\Java\jdk1.8.0_151\bin\

Állítsuk be a path környezeti változóba. A következő paranccsal csak ideiglenesen állítjuk be az útvonalat, viszont azonnal működik:

set path=%path%;C:\Program Files\Java\jdk-11.0.2\bin

Ellenőrizzük:

java -version

javac -version

Tartós beállítás

Tartós beállításhoz a következő parancsot használjuk:

setx path "%path%;C:\Program Files\Java\jdk-11.0.2\bin"

Ebben az esetben az ellenőrzéshez újabb parancsablakot kell indítani.

A fenti parancs a felhasználó számára beállít egy path változót, amit alapból üres. Ha a rendszer path változóját szeretnénk beállítani, akkor használjuk a /M kapcsolót.

setx path "%path%;C:\Program Files\Java\jdk-11.0.2\bin" /M

A /M kapcsoló használatához rendszergazdai jog szükséges.

GUI indítása

Elindíthatjuk a vezérlőpultból is indítható GUI programot:

sysdm.cpl

Az előugró ablakban (W7):

Speciális > Környezeti változók

Fordítás

javac Program01.java

Futtatás

java Program01

Irodalom

https://www.maketecheasier.com/run-java-program-from-command-prompt/ (2019)